
IX 
ARGUMENTE GENERALE. 


Să expunem acuma, pentru a sfirşi această cercetare, cî- 
teva priviri generale care vin şi ele in sprijinul părerei că 
poporul romănesc nu au părăsit pământul vechei Dacii. 

Romînii de această parte a Dunărei sunt cu toții dedați 
agriculturei ; ei par chiar, după cum făceau și străbunii lor 
Romanii, a desprețui indeletnicirile industriale și comerciale. 
Această tendință s'au aflat in toate timpurile in ţările ro- 
mîne de la nordul, Dunărei, şi nici odată poporul romîn din 
aceste părți nu s'au dedat la alte indeletniciri productive 
de cît la lucrările agricole. Indepărtarea pe care. Rominii o 
arată pentru ori ce alt soiu de lucrare de cit acea a pă- 
mëntului nu-și are- temeiul seu de a fi numai cît in pricini 
economice ; căci atunci toată poporaţia ţărilor romine ar tre- 
bui să fie supusă acestei inriuriri, pe cînd noi vedem că acea 
de obărșie străină se dedă cu folos cătră indeletnicirile in- 
dustriăle și comerciale. Poporul romîn a fost adus prin ca- 
racterul seu, sau mai bine zicînd printr'o obicinuire invechită 
a fugi de ori ce altă lucrare de cît de acea a cîmpului, o- 
bicinuire ce nu a putut fi introdusă in moravurile sale de 
cît in urma unei practice indelungate, care inrădăcină in 
el ideia că profesiunea străbunilor sei ar fi singura nobilă 
şi frumoasă. Plecarea cea deosebită a Rominilor pentru a- 
gricultură arată deci că această indeletnicire a fost tot-dea- 
una pusă in lucrare :de acest popor. 

Intr'adevăr in timpul lungilor veacuri cit ținu năvăli- 
rea barbarilor, lucrarea pământului fu, pe lingă creșterea tur- 
melor, singura, indeletnicire la care s'au putut deda popora- 
tia romînă. Industria, afară de cea cu totul primitivă, cere 
pentru a putea inflori timpuri mai liniștite, pe cît și o bună 


stare, care să deie poporului putinţa de a căuta indămănările 

şi luxul traiului seu. Tot așa e gi cu comerţul, intru cît el 
nu së mărginește la schimbul lucrurilor neaparate vieţei de 
toate zilele. Aceste două indeletniciri erau insă peste pu- 
tință pentru Romînii cei retrași in munţii lor, care numai 
la indulcirile vieţei nu se puteau gîndi. Totuşi Rominii, ca 
unii ce fuseseră popor așazat și agricultor, nu se puteau ho- 
tări aşa de uşor a se intoarce la viaţa nomadă a ciobanului 
şi nu făceau aceasta de cît cînd nevoia îi silea. Îndată ce 
barbarii se așăzară in cămpia ce atingea locurile unde ei 
căutaseră adăpostire, Rominii se coboriră în mijlocul lor pen- 
tru a urma mai departe pe o scară mai intinsă lurările a- 
gricole, pe care ei nu le lasaseră nici odată in părăsire, nici 
chiar cînd se aflau pe vă&rfurile munţilor 1). Mai tirziu, după 
ce Rominii intocmiră state, ei urmară inainte a se deda la inde- 
letnicirea lor de pănă atuncea. Aceasta luâ caracterul predom- 
nitor și exluziv a ori cărei îndeletniciri căreia se dedau in de- 
cursul unui timp indelungat puterile vii ale unei națiuni. 
Tot prin niște cauze analoage, persecuţiunele cărora au 
fost expusă in decursul veacului de mijloc, se esplică cum 
de rasa evreiască a fost impinsă cătră specula banilor, pen- 
tru care ea dobîndi cu timpul o insuşire particulară, ca una 
ce era intărită prin faptul eredității. Aceiași imprejurare dă 
cheia caracterului adînc religios şi militar dobîndit de po- 
porul spaniol prin lupta sa seculară in contra Maurilor. 
Această tendință a Rominilor de a neingriji de toate ce- 
lelalte indeletniciri productive afară de cultura pămăntului 
au devenit chiar in zilele noastre, piedica cea mai insemnată 
a desvoltărei lor, fiind că in urma impărțirei neaparate a 
muncei care se face intre popoare, Rominii, care se dedau 
aproape exlusiv agriculturei şi impoartă toate lucrurile fa- 
bricate din străinătate, iau asupra lor munca cea mai grea 


1) Am văzut mai sus că Valachii din Balcani st indeletniceau incă 
cu agricultura (p. 62). 

și mai puțin folositoare și devin prin urmare adevaraţii i- 
loţi ai civilizațiunei. l 

Ori ce indeletnicire productivă cere pentru a se putea ivi 
și mänținea nişte condițiuni naturale şi economice hotărite, 
fără de care ea nu ar fi cu putință. Ast-fel ar fi tot atît de 
peste fire ca un popor să se dedee navigațiunei fără o mare 
care sě scalde țermurile țärei sale, pe cît și agriculturei, dacă 
cl nu are pământ pe care să-l poată cultiva. Dacă deci ve- 
dem pe poporul romîn de dincoace de Dunăre dedînduse en 
statornicie agriculturei, trebue să inducem numai de cît că el 
a trebuit să aibă sub stăpînirea sa un teritoriu, pe care el 
să fi putut pune in lucrare această indeletnicire. Irlandezii 
par a fi singurul popor din Europa care să se indeletnicească 
cu agricultura fără a avea mai de loc pămînt in proprieta- 
tea lor; dar această stare anormală a fost adusă prin nişte 
pricini istorice in destul de cunoscute pentru ca să nu mai 
avem nevoe de a le reaminti. Totuşi chiar dacă istoria Ir- 
landei ar fi necunoscută, sar putea induce din singurul fapt 
că poporul acestei țări este alcătuit in mare parte din cul- 
„tivatori de pămînt, concluziunea că el a trebuit să fie intr'o 
epocă anterioară proprietarul aceleiași țări. 

Se pretinde că atunci cînd Rominii veniră in Dacia ei gä- 
siră stabili aici pe Slavoni, Unguri și Nemţi Stabilirea unui 
popor insă incepe tot-dea-una prin luarea in stăpinire a te- 
ritoriului și este inviderat că dacă aceste popoare erau stä- 
pânu ţărei, ele trebuiau se fie şi proprietarii ei. Cum să se 
explice atunci că Rominii, veniți mai tîrziu in această ţară, 
se dedau agriculturei, ceia ce presupune neaparat, după cum am 
văzut'o, proprietatea pământului? Şi dacă mai tirziu Romînii, 
mai ales in ţările ungurești, fură despoiați de proprietatea 
lor, aceasta se făcu numai cît prin o siluire ; cu toate aceste, 
de și li se răpise proprietatea, ei păstrară ca și Irlandejii, inde- 
letnicirea legată de dînsa, agricultura, dovada că ei fusese 
odinioară proprietari. 

După teoria pe care o combatem , Rominii ar fi devenit 
proprietari după sosirea, lor in Dacia, inlocuind pe celelalte 
popoare și cu deosebire pe Slavi in posesiunea pămăntului. 
Dar prin ce mijloc, servitorii, după cum trebue să ne 
inchipuim pe Romîni in ipoteza lui Rösler, ar fi expro- 
priat ei pe stăpînii lor? Sau ar trebui admis că Ro- 
miînii au cucerit Dacia cu armele in mîni, presupu- 
nere ce nu poate avea ființă, pentru că in acest caz Ro- 
minii ar fi trebuit să alcătuiască in ea clasa domnitoare, pe cînd 
noi îi vedem din protivă reduşi aproape in stare de robi. 
Rominii sosind deci intr'o ţară ocupată de mai inainte, ar 
fi trebuit să se dedee ca și Evreii și Ţiganii la alte profesiuni 
de cit la acea a agriculturei, lucru ce nu se intilneşte nicăeri. 

Dacă studiăm acuma, indeletnicirele obicinuite ale Romini- 
lor care trăesc la sudul Balcanilor le vom găsi cu totul de- 
osebite de acele ale Romiînilor de la nordul Dunărei. Agri- 
cultura este acolo mai cu totul părăsită ; cei care trăesc in 
munți sunt in mare parte ciobani; cei care se cobor 
din ei nu se opresc in cîmpie pentru a o cultiva, ci 
locuesc in oraşe unde se dedau cu mare izbăndă indeletni- 
cirilor industriale și comerciale. Este insă un adevăr mai 
presus de ori ce indoială, anume că viaţa agricultorului a- 
șazată și orănduită, este condiția ne-aparată a injehebărei u- 
nui stat, incă o dovadă indirectă că Rominii de la nordul 
Dunărei pe care-i vedem, in, curënd după pomenirea lor in 
aceste regiuni, constituiți in state, nu erau nomazi, precum îi 
place d-lui Hunfalvy ai arăta. Acei dela sudul Balcanilor din 
protivă nu ajunseră nici odată a alcătui un stat, căci la ei 
viața nomadă şi vagabondă intrecuse in tot-deauna pe a- 
cea aşezată. Am văzut mai sus cît rol au jucat Rominii in 
așa numitul stat romîno-bulzar (p. 54—61). 


Cum să se poată acuma soate din un popor care are o- 
biceiuri nomade pe unul așazat și acesta anume prin emigrare, 

ceea ce presupune aceste obiceiuri duse la un grad extrem! 
Cum este cu putinţă de admis că trunchiul acestui popor să 
nu fi fost in stare de a da naştere unei vieţi organizate şi 
aceasta să se fi putut face de către ramurile sale, cind in o 
ast-fel de emigrare, care nu are caracter silit ci voluntar, 
întreprinsă spre a căuta mai bune păşuni pentru turmele sale, 
este invederat că tocmai elementele cele mai mișcătoare, cele 
mai vagabonde au trebuit să emigreze? Cum își poate ci- 
neva numai inchipui că tocmai acești din urmă ajung ase a- 
şeza, pe cînd fraţii lor care arătau dispozițiuni mai stator- 
nice urmează inainte a duce in munţii lor o viaţă aproape 
nomadă? Și nu se poate invoca pentru Romiînii de dincoace 
de Dunăre o viață mai lipsită de primejdii, care ar fi uşu- 
rat statornicirea lor; căci dacă năvălirea muzulmană aduce 
in nesiguranţă soarta populațiunilor de dincolo de Balcani, a~ 
cea a Tatarilor, care se urmăreşte mai fără intrerupere pănă 
la sfirşitul veacului trecut, nu lăsa celora care locuiau pe ripa 
stingă a Dunărei mai mult răgaz şi mai multă odihnă. 

Deci ipoteza unei imigraţiuni transdunărene ar lăsa ne-ex- 
plicate două fapte de căpitenie din istoria Rominilor. Intăi 
indeletnicirea obicnuită a Rominilor cisdunareni, care este a- 
gricultura; al doilea imprejurarea că Rominii ajung a alcă- 
tui state la nordul Dunărei şi nu la sudul Balcanilor. 


Se cercetăm o altă imprejurare. 

Este de netăgăduit că Slavonii s'au intins in Dacia in 
decursul veacului al V-lea după cum ne-o arată deosebiţii 
scriitori Greci analisaţi mai sus (p. 230). Aceşti Slavoni, care e- 
rau din familia Slovenilor dispar cu totul in urmă, fiind absor- 
biţi de elementul romănesc al populaţiunei ţărilor Dunărei 
de jos, al căreia caracter etnic gi resimte de această puter- 
nică inriurire, prin insemnata doză de slavonisme pe care le 
cuprinde in organismul seu. Proporţiunea covărşitoare de sla- 

vonisme pe care le conţine limba romînă și terminii indes- 
tul de deşi care deseamnă localităţi, riuri şi munţi arată lä- 
murit că elementul slavon absorbit de Romini a trebuit să 
fie numeros şi indegetează tot-odată puterea nu mai puțin de 
samă a elementului absorbant, cel romănesc. 

Observăm cu prilejul acestei imprejurări că susținerea lui 
Rösler că Rominii ar fi putut primi elementul slavon allim- 
bei lor şi la sudul Dunărei, nu se impacă incă și cu faptul 
că nu numai cît limba romînă infățoșază element slavon ci 
şi pământul locuit de ei, in numirile geografice. Cum să se 
poată insă esplica aceste din urmă prin un imprumut făcut 
dincolo de Dunăre? 

Această perdere a elementului slavon in sinul celui romă- 
nesc poate. fi esplicată in doue moduri. In teoria râsleriană 
se admite că Slavonii locuiau in Dacia la venirea Romiînilor 
(sec. XIT) și a fost desnaţionalizați prin valul necontenit crescător 
al imigrațiunei romine. In acea a continuităței Rominilor la nor- 
dul Dunării, Slavonii trebue consideraţi că supravenind in țara 
locuită de Daco-Romani şi perzindu'și naționalitatea po- 
trivit cu așezarea lor in sinul vechei poporaţiuni. 

Care din aceste doue păreri este cea mai de crezut? 

Dacă cercetăm chipul cum deosebitele popoare a le isto- 
riei şi au perdut naționalitatea, schimbînd ţara sau stăpînirea 
lor, vom constata o regulă care posedă un caracter atit de 
general incât ar putea fi privită ca o lege, anume: 

Poporul imigrant primește, in cele mai multe cazuri, naţio- 
nalitatea poporului năvălit. Inversul nu se intimplă decit in 
urma unei cuceriri și colonizări, făcute tocmai in scopul 
de a destruge ființa poporului supus, prin o naţiune care are 
deplină conștiință de existența sa. Superioritatea, intelectuală 
sau starea de civilisaţie relativă a acelor doue popoare gră- 
besc sau intärzie indeplinirea acestei legi. 

Să expunem cîte-va din faptele de căpitenie care vin in 
sprijinul principiului formulat. 

Barbarii care năvăliră in imperiul roman suferiră pretutin- 
dene inriurirea acestui element, care le era supus politiceşte. 
Ast-felin Galia, Italia, Spania, cu toate că Germanii introdusese 
o dosă indestul de puternică de element teuton in naţiunile 
latine sau latinizate a le acestor ţări, ei suferiră totuși de la 
dînsele o inriurire mult mai insemnată decit acea pe care 
o exercitară asupra lor şi se prefăcură cu incetul in po- 
poare romanice. Dacă Britania face escepţie de la o atare 
regulă, aceasta s'a intămplat din pricină că elementul roman 
nu fu nici odată puternic in această provincie și că după 
retragerea, legiunilor in 496, „nu rămaseră in țară decăt fe- 
mei și copii care în curînd deveniră Cambrieni.“ Și cu toate 
aceste Germanii erau pretutindene stăpîni; ei dăduse numele 7 
lor Galiei pe care o numiră Francia, și părței superioare a 
Italiei care primi numele de Lombardia ; dar supremaţia lor 
politică nu'i putu apăra contra inriurirei a tot puternice a 
mijlocului in care se stabilise. | 


Normanii, după ce devastară lung timp Francia, se aşază in 
ea în 911. De și ei veniseră aice aproape ca cuceritori şi 
dădură numele lor țărei ocupate'de ej, Normandia, nu trecu un 
secul şi naționalitatea lor era aşa de deplin schimbată incit 
cînd, in 1066, cuceriră Anelia, ei introduseră aice elementul 
francez pe carel adoptase, in locul elementului de baștină 
(german) al poporului lor. 

Cînd Bulgarii, rasă finică, veniră să se așeze in Moesia, 
ei deveniră stăpînii acestei ţări, care luă numele de Bulgaria 
şi inființară in curînd aice un stat bulgăresc (678). Totuşi, 
după doue veacuri, Bulgarii perduse cu totul caracterul lor 
finic şi imprumutase naționalitatea şi limba poporului sla- 
von, pe care’l supusese, ast-fel că de acum inainte Bulgar şi 
Slavon deveniră sinonimi. 

Waregii de obărșie scandinavă, se aşază in mijlocul Slavo- 
nilor din nord-estul Europei sub numele de Ruși și impun 

acest nume poporaţiunilor slave care primesc stăpînirea lor. 
Dar ei incearcă inriurirea mijlocului incunjurător şi se slavo- 
nizază in curind, ast-fel că astăzi cu greu îşi poate cineva 
inchipui ca Ruşii să fi fost vre o-dată altă-ceva de cît Slavoni. 

Tot aşa se intămplă cu toţi indivizii emigranţi care se a- 
șază in sinul unui alt popor. Chiar cînd aceștia sunt supe- 
riori in civilizaţie, ei tot adoptă după căt va timp naționali- 
tatea in sinul căreia s'au stabilit. Ast-fel Francezii alungaţi 
prin revocarea edictului de la Nantes care căutară o scăpare 
in Prusia, au devenit in vremile noastre cei mai buni pa- 
trioți germani; la rîndul lor Germanii stabiliţi in Rusia prin 
Petru cel Mare au devenit de mult timp Ruși incercaţi; tot 
așa cu Polonezii așezați in Francia și așa mai departe. ` 

Imprejurările se schimbă cu totul cănd năvălitorii in loc 
de a se așeza numai cît ca rasă in sinul unei alteia, vin 
organizați ca popor, avindu-și aşezămintele şi ocărmuirea 
lor, pe care se silesc a le impune supușilor lor; cu alte cu- 
vinte cănd in loc de o masă numai cît pasivă, menită a su- 
feri o inriurire, ei apar sub forma unui corp dispus a im- 
pune o atare. Atunci rolurile sunt cu totul schimbate; po- 
porul cuceritor este acela care face pe cel supus a primi 
felu seu de a fi. 


Ast-fel cănd Grecii Asiei Minoare sau acei din Grecia se 
așazară pe coastele meridionale a le Italiei, şi intemeiară a- 
colo coloniile lor, ei desnaţionalizară pe Italioţi şi nu numai 
cît ţara luâ numele de Grecia Mare, ci şi poporul care o 
locuia imbrăţoşă in acelaș timp limba, așezămintele și reli- 
giunea năvălitorilor. 

Tot așa e și cu Grecii introduși de Alexandru cel Mare 
in Egipet şi in Siria. Ei păstrară aice naționalitatea lor şi o 
impuseră chiar, cel puțin in parte, supușilor lor, pe cînd d- 
celaș popor (la o epocă cu totul deosebită a existenței sale) 
imigrat individual in printipatele dunărene, perde aice na- 

ționalitatea sa și adoptă pe acea a supușilor lor, Rominii, 
care cu toate aceste le erau supuși politicește. 


Exempul cel mai măreț a acestei inriuriri puternice a or- 
ganisărei unui popor asupra păstrărei şi a intinderei naţio- 
nalităței sale, ne a fost dat de Romani, care o impuseră a- 
titor popoare deosebite, cu toate că la inceput rasa propriu 
zisă romană fu foarte puţin numeroasă. Romanii nu se mul- 
țămeau nici odată numai căt cu cucerirea materială a unui 
popor, ci vroiau săl subjuge și in chip intelectual și acea- 
sta, era fără indoială mijlocul cel mai sigur de a așeza stă- 
pănirea lor pe trainice temelii. Ei iscodise un sistem intreg 
de măsuri potrivite pentru a desnaţionaliza in cel mai scurt 
“restimp popoarele supuse lor. Drumurile cele minunate, care 
uniau provinciile cu centrul impărăţiei, intemeerea de pu- 
ternice colonii luate in Italia, sau și in celelalte provincii, 
insă compuse in tot-deauna din cetăţeni latinisaţi, inriurirea 
hotăritoare a legiunilor care staţionau pururea in aceași 
localitate şi inlesniau legionarilor legături cu femeile ță- 
rei, slăbirea elementului bărbătesc indigen prin slujba cea 
foarte indelungată in cohortele ajutătoare ale provincielor in- 
depărtate—toate aceste măsuri și incă multe altele asigu- 
rau in curînd elementului roman precumpenirea sa asupra 
celui de baştină și am văzut mai sus repejunea extraordi- 
nară cu care popoarele supuse de Romani imbrățoşau na- 
ționalitatea stăpînilor lor (p. 40). Este. adevărat că cite-va pro- 
vincii romane şi anume acele in care predomnea elementul 
grecesc sau subtras de la această inriurire; ast-fel sunt 
Grecia, apoi Egiptul și provinciile asiatice.  Pricina a- 
cestui fapt este insă ușor de esplicat. Romanii suferise ei 
“inșii inriurirea spiritului şi a civilizației grecești, influență 
care spori chiar după reducerea Greciei in provincie romană 
şi care deveni atot puternică pe timpul impăraţilor. Ro- 
manii avănd deplină cunoștiință de această superioritate in- 

telectuală a rasei greceşti, ei nici nu intreprinseră romani- 
sarea provinciilor de naţionalitate elenă. Ei nu: trimiseră 
nici 0 singură colonie in Grecia sau in Egipet, pe cînd ei 
intemeese mai multe in Africa. Este de la sine ințeles că 
chiar dacă Romanii ar fi intreprins desnaţionalizarea Greci- 
lor, lupta ar fi fost mult mai lungă și mai crîncenă, căci 
organizarea unei rase ca popor dă precit mai multă putere 
pentru atac pe atita şi mai multă tărie de improtivire; este 
deci inviderat că Grecii, acăror civilizaţie era atăt de 
veche şi așa de adînc inrădăcinată, sar fi putut apăra cu 
mult mai mare izbindă improtiva elementului năvălitor, de- 
cum puteau să o facă Celţii, Iberii, Dacii sau alte popoare 
de talia acestora. 

Un al treile exemplu pentru a zice ast-fel clasic despre 
desnaționalizarea unei rase prin faptul supunerei sale sub 
un popor organisat este acea a Slavonilor Prusiei prin e- 
lementul german introdus aice de cătră cavalerii Teutoni. 


Faptul că Maurii nu isbutiră in Spania, cu toată puternica 
lor organizare politică şi religioasă, a impune naționalitatea 
lor Visigoţilor romanisaţi, nu poate fi invocat ca un argument 
contra tesei noastre, din pricină că deosebirea de religiune 
și ura de moarte care, in urma acestei deosebiri, despărţia 
pe ambele popoare, puse o piedică unei inriuriri mutuale 
mai adînci. Tot ast-iel stau lucrurile și cu așezarea Turci- 
lor in Europa şi acea a Ungurilor in Transilvania. 

Normanii supunînd pe Anglo-Saxoni se așazară in mijlocul 
lor ca popor constituit și luară chiar măsuri foarte serioase 
pentru a garanta naționalitatea lor, precum alungarea limbei 
saxone din biserică şi stat, destituirea clerului anglo-saxon 
și desproprietărirea vechilor locuitori: Aici fiind față in faţă 
dou& popoare aproape de aceaşi putere, rezultatul fu o pro- 
porţiune aproape egală a ămbelor elemente in constituirea 
poporului căruia ele dădură naștere—-Englezii. Se ştie că ele- 

pară in sinul Romiînilor şi nu in acel al celorlaltor popoare 
a le Daciei, căci, dupre cum am văzut mai sus, Rominii sunt 
aceia ce au păstrat pretutindenea numirile geografice lăsate 
de Slavoni (p. 213). Ei au fostdin cei mai de aproape moște- 
nitori ai Slavonilor ; in rasa, lor au dispărut neamul acestora. 


Tradiţiunile popoarelor asupra obărşiei lor sau asupra tim- 
pului celui mai vechiu al istoriei lor, au fără tăgadă o valoare 
istorică, mai ales cănd ele raportează fapte și nu numai cît 
esplicarea unor fapte existente. Ori care ar fi prefacerile pe 
care aceste fapte le au suferit in tradițiune, prin lucrarea 
spiritului poporân, “nu rămîne mai puţin in ele un fond de 
adevăr, care descurcat de toate fabulele care'l iucunjură, re- 
produce in chipul cel mai nemijlocit intîimplările timpului 
trecut. Nu se poate nici de cît respinge cu totul tradiţia 
dintre izvoarele istoriei. Trebue numai cît supusă unei ana- 
lise spre a scoate din ea faptul brut, material, pe care dinsa 
este clădită. Tradițiile cărora li se poate aplica această o- 
peraţiune devin nişte ajutoare de mare preţ: pentru istorie. 

Tradiţiunile romăneşti privitoare la intemeerea principate- 
lor Valachiei şi Moldovei vin şi ele in sprijinul tesei noastre 
și aceste tradițiuni sunt cu atita mai vrednice de credință 
cu cât ele sunt identice pentru ambele principate şi că una 
din ele, acea atingătoare de Moldova, este confirmată prin 
documente istorice de oautenticitate netăgăduită. Ele atribue 
intocmirea, ambelor state, valac şi moldav, unor Romiîni ve- 
niți din Transilvania. Din protivă amintirea poporului romîn 
pau păstrat nici cea mai mică urmă a unei imigraţiuni trans- 
dunărene, cea ce totuș ar fi trebuit să se intimple, dacă Ro- 
miînii ar fi venit in Dacia trecînd Dunărea. 

Aceste tradiţiuni a fost păstrate, ca pretutindene, de cro- 
nicele ţărilor şi de cănticele poporane. . 

„Cănd au fost cursul “anilor de la Adam 6798 (de la 

Hr. 1290) Radul Vodă Negrul, care avea scaunul seu la Fä- 
găraş, de la moşii și strămoșii Rominilor, cari veniseră de 
la Roma, in zile lui Traian impăratul Romei, s'au socotit ca 
să'și mute scaunul dincoace peste plaiu. Pricina pentru ce, 
nu se găseşte scris nici de ai noștri, nici de străini... Ci 
dar Radul Vodă s'a așezat in cită-va vreme in Cămpulung 
unde și. mănăstire frumoasă şi mare au făcut. După aceea 
sau dus la Argeș de au făcut scaunul acolo, făcînd curţi 
domneşti și biserică, care și pănă astăzi este. Şi au inceput 
a'şi tocmi și ași indrepta ţara cu judeţe, cu judecători, cu 
boierii și altele ce era de folosul domniei și al țărei, lățin- 
duse pănă in Dunăre și pănă in Siret.“ 1) 

Această tradițiune este intărită prin mai multe impreju- 
rări foarte insemnătoare. Ceu intăi este repedea succesiune 
a capitalelor care fură, pentru a nu vorbi de Cîmpulung, 
Argeșul, Tirgoviștea şi in sfîrşit Bucureştii şi care sunt 
așezate tot mai inspre şes, incepind de la munte. A doua 
este numele de Munteni, Țara muntenească date poporului și 
țărei Valahiei, care nume nu se poate esplica alt-fel (avind 


1) Istoriile țărei romănești scrise de Const. Căpitanul in Mag. Ist. 
p. Dacia a lui Laurian și Balcescu, Buc. 1845, I p. 83. Comp. 
Istoria țărei rom. de cînd au descălicat Rominii, ibid. IV, p. 232. 
O înscripţiune din anul 1636 care se află pe o biserică din Căm- 
pulung zice: „In zilele dulcelui creştin—Matei-Basarab W. şi 
doamna lui Elena, cu vrerea lui Dumnezeu pus a fi Domn in 
țara romănească—care este dintru Ungaria descălecată, adecă 
inceputiam a zidi această sfintă dumnezeească biserică—ca- 
rea s'a inceput și s'a zidit şi s'a săvărșit de bătrinul şi prea mi- 
lostivul creştin Radul Negru W. carele au fost din inceput des- 
călecător ţărei romăneşti și din inceput a fost zidit această sfintă 
dumnezeească biserică cănd a fost cursul anilor de la Adam 6727 
(1215).“ Chiar cînd această inscripțiune mar putea sluji singură a do- 
vedi existenţa lui Radu Negru şi data coborirei sale in Valahia, fiind 
posterioară intîmplărei cu 421 de ani (Hasdeu, Ist. Crit. p. 137), 
ea nu intăreşte insă mai puţin existența tradițiunei intrun chip 
autentic. 

in videre natura cu totul plană a celei mai mari părți a Va- 
lahiei) de cît punindu-se obirşia poporului ca şiacea a sta- 
tului in munții care o despărțesc de Transilvania. In sfîrşit a 
treia și acea mai însemnată imprejurare se trage din insuș titlul 
pe care'l purtară in decurs de mai multe veacuri principii Va- 
lachiei și pe care °l poartă incă astăzi mitropoliţii sei. Acest 
titlu era următorul: „Domn al intregei ţări ungro-romîne, 
al țărilor de peste munți, al Amlaşului și Făgărașului duce“ °), 
iar acel al Mitropolitului sună: „Mitropolit al Ungro-Va- 
lahiei și exarh plaiurilor“. Ori care ar fi obirșia acestui ti- 
tlu, sau că au slujit a aminti stăpînirea maghiară asupra Va- 
lahiei, după cum o pretind istoricii unguri și in cele din urmă 
Rösler, sau că să fi insemnat stăpînirea, Valahilor asupra u- 
nei părţi al țărei ungurești, Transilvania, după cum o sus- 
ține, cu mai mult cuvint, d-l Hasdeu 2), este imvideratcă a- 


1) Hasdeu, Arhiva istorică a Romăniei. Buc. 1865 I, 1, p. 73, 97, 
98, 118 ete. 


2 Acest titlu nu este purtat de principii Valahiei de cît in docu- 
mentele interioare ale țărei și in acele ce se indreptau cătră alți 
suverani de cit acei ai Ungariei. Rösler recunoaşte acest fapt: 
„Dass dis walachische Woewodschaft zuerst als Provinz der 
ungarischen Krone Geltung gewann, das die Herscher sich nur 
in Anlehnung au Ungarn erhoben, zeigt die Bezeichnung Un- 
grovlachia als Bezeichnung des Landes, gebraucht in den ei- 
genen Urkunden der walachischen Wojwoden“. (Rom. Stud p. 
309). Tot acest titlu este intrebuințat de Domnii Valachiei in 
corespondenţa lor cu patriarchul din Constantinopole, care şi el îi nu- 
meşte tot ast tel in respunsurile sale vdeura TÉNG Osyypobha- 
xias“. (Acta patr. Const. I p. 383, 386); din potrivă el nu se in- 
tilneşte nici odată in monumentele latine preschimbate cu Unga- 
ria sau cu aliații sei. (Vezi Doghiel, Codex diplomaticus regni Po- 
loniae, 1758, I p. 597: „comites Miricii Woiewodae transalpini“ ; 
Battyani, Leges eclesiasticae Hungariae, Claudiopoli 1827, Hl p. 
217: wajwoda Transalpinus et Bannus de Zewrino nec non dux de 
Fogaras“; Benkö, Milcovia etc. Viennae 1781, 1l, p. 283: „in qui- 
bus non modo totius Valachiac transalpinae dominum, sed etiam 

cest titlu leagă obărșia principatului Valahiei cu munții Tran- 
silvaniei şi '] coboară de aice ca și legenda lui Radu Negru. 
Pentru ca domnul Valahiei să se poată intitula duce al Fă- 
gărașului, ţinut ce se află in Transilvania, trebue admis sau 
că un voevod valac săl fi cucerit prin arme-—cea ce 
nu se poate presupune pentru cei d'intăi ani ai existen- 
tei principatului,—cînd îl videm făcînd silinți pentru a rumpe 
legăturile care 71 reţineau de Ungaria și nu intreprinzînd cu- 
ceriri, intr'acolo, sau trebue ca domnii acestei țări să-l fi stăpînit 
inainte incă de intemeerea, principatului, păstrînd și mai tîrziu 
stăpinirea sa după dreptul feodal, ca vasali ai regelui ungu- 
resc, cea ce nu ar mai avea nimic extraordinar. Dar chiar 
pretenţiile Ungurilor la stăpînirea Valachiei nu sar putea 
explica alt-fel de cît dacă se pune leagănul acestei țări in 
munții Transilvaniei, unde Ungurii exercitau o dominație, care 
putea pănă la un punt să indreptățască intinderea pretenţi- 
ilor asupra intregului principat ce se desvoltase de aici. Dacă 
statul valac s'ar fi format in preajma Dunărei, el ar fi ră- 
mas afară din sfera, de inriurire a poporului maghiar și ar 
fi ascultat mai curînd de Bulgari, care tocmai la epoca intemeie- 
rei sale (sfîrşitul veacului al XIII-le) erau in culmea pute- 
rei lor. 

Tradiția privitoare la intemeerea statului valac se razămă 
deci pe un fapt cu totul adeverit, coborirea Rominilor din 
Fagaraş. l 


Omlasii et de Fagaras ducem sunt scribit.“ Fejer, Codex diplo- 
maticus 1X, 4, p. 273: „Ladislaus wajwoda transalpinus et banus 
de Zewrino“). D. Hasdeu are deci deplină dreptate cînd spune: 
„Este comic măcar de a presupune cum că Basarabii s'ar fi lău- 
dat mereu cătră Romini, cătră Slavi şi cătră Greci cu posițiunea 
lor de domnie subalternă, ca şi cînd era ceva demn de invidie, 
pe cînd numai in faţa stăpînului lor ei luau deodată maiestosul 
aer de egalitate, ascunzind cu stăruință cea ce manifesta supune- 
rea“. (Ist. Crit. p. 39). 


272 


Rösler, care simţia lămurit insemnătatea acestei tradiţii, se 
sileşte să o restoarne, dovedind (?) că ar fi peste putință 
istoriceşte. El admite, pentru ao putea combate mai ușor, a- 
nul 1241 (luat nu știm de unde) ca data acestei intemeeri 
și arată că tocmai in această epocă Tatarii devastau Valahia 
și că prin urmare așazarea Rominilor era aice cu neputinţă. 
„Romiînii nu puteau părăsi adăposturile lor din Făgăraş, in ca- 
sul cînd se găsiau apărați acolo, pentru a merge să locu- 
iască o țară care era cu totul expusă Mongolilor și din care 
Cumanii abia fugiseră“ `). Vom aduce aminte cu acest prilej 
că Rösler nu găsește in Tatari o pedecă pentru reintoarce- 
rea Rominilor de peste Dunăre, espunînd că „Mongolul care 
devastase intrun chip aşa de neomenos Ungaria, pare a fi 
cruțat Cumania orientală, Valahia şi Moldova“. 2) Rösler pare 
a'și bate joc de cetitorii sei. Cum? Tatarii erau să fie prie- 
tenii Rominilor dacă aceastia ar fi venit de peste Dunăre și 
erau să'i Jăfuiască dacă se coboriau din Carpaţi!! Dar chiar 
dacă coborirea Romînilor ar fi fost cu neputinţă in 1241 este 
acesta un temeiu pentru a le o refusa mai tîrziu, cînd Tata- 
rii se retrăsese, după ce alungase pe Cumani, ast-fel că țara 
rămăsese intradevăr lipsită de stăpîn ? Şi apoi data cea o- 
bicinuită insemnată de tradiție pentru coborirea Rominilor 
nu este 1241 ci 1290. Dar aici nu este vorba de a se dis- 
cuta data sau numele principelui care după toate părerile 
era totuş acel dat de tradiţii. Este vorba de faptul insuș al e- 
şirei Rominilor din Transilvania pentru a stabili un stat in 
Valahia. Acest fapt are cel puţin pentru el tradiţia pe cînd 
pentru imigrarea transdunăreană nu se poate invoca nici mă- 
car acest argument, ori cît de slab s'ar părea la prima in- 
fățoşare. l 

Această tradiție privitoare la obiîrşia principatului Valahiei, 


1) Rom. Stud. p. 272. 
2) Vezi mai sus, p.64. 

primeşte insă intărirea ei cea mai strălucită prin acea care 
se rapoartă, la inființarea, statului moldovenesc, care de și 
ie in credințele poporane forma, tradiţiei, este cu toate aceste 
un fapt istoric positiv, dovedit prin documente autentice con- 
timpurane. Eată ce povestește tradiția : 

„Să se fi indemnat Dragoş, cu oare ciţi de ai sei din 
Maramureș și au venit preste munți in chip de vănătoare și 
au găsit o feară și gonind'o cu dulăi pănă la apa Moldova 
și obosită fiind fiara au prins'o in apa Moldovei la locul unde 
se chiamă Boureni. Fiara, aceasta ce îi zic bour poate că au 
fost zimbru şi pre numele fierei se numeşte locul acela Bou- 
reni; pus'au și in pecetea domniei țerei cap de bou ce se 
vede pănă astăzi. Eşitau și mai la cămp acei vănători şi au 
nemerit la locul unde este acum mănăstirea Ețcanii, şi a- 
colo era prisacă cu stupi; și era la acei stupi un Rusniac 
anume Eațco și intrebindul ce om este de trăește in loc 
pustiu și cine stăpănește locurile acele, el au spus că este 
Rusniac din țara leșască şi cum au auzit el din bătrîni că 
ajunge locul pănă in Dunăre și pănă in Marea, și pe Nistru 
in sus pănă unde se incepe ţara leșască şi pe numele lui Eaţco 
să chiamă Eţcanii; eară apei Moldovei unde au ucis feara, 
cum s'au pomenit mai sus, pre numele unei ţince ce o chema 
Molda, care de multă goană ajungînd la apa unde au ucis 
feara, au crăpat de apă, limbind multă ; şi sau numit Mol- 
dova apa Moldovei pre numele Moldei“. ') 

Această tradiție, care atribue intemeerea principatului Mol- 
dovei unei colonii romîne venită din Maramureș, este după: 
cum am spus'0 intărită prin mai multe diploame ale regelui 
unguresc Ludovic cel Mare, 1342—1382, care declară 
pe Bogdan și pe coboritorii sei de trădători pentru 
că plini de r&utate și de veninul tradărei, ca un orb instru- 


1) Letopiseţul lui Neculai Costin in Letopisețele țărei Moldovei 
publicate pentru intăiaş dată de M. Kogălniceanu. laşi 1852 I. p. 90. 

ment a] negrului lor egoismu, impingi de demon, intreprin- 
sese de a părăsiţara ungurească și de a inființa un stat nea- 
tărnat in ţara Moldovei, ce se ține de corona Ungariei. Regele 
deci despoae pe Bogdan cel necredincios și pe coboritorii sei 
de pămînturile pe care le poseda in Maramureș, intre altele 
de marea proprietate Cuchnia şi le dărueşte Voevodului Balk 
fiul lui Sas tot din Maramureș, precum și fraților sei Drag, 
Dragomir și Stefan, pentru că acestia, păzind credință coro- 
nei ungurești, sar fi opus la intreprinderea lui Dragoş, ar fi 
oferit Moldova regelui și in deobște sar fi purtat cu multă 
rîvnă și credință, cea ce i ar fi făcut vrednici de o ase- 
mene mulțămită `). 


1) Ioan de Kikullew in Thuroez Chron. Hung. II, 49 ap. Schwandt- 
ner, Seriptores rerum ungaricarum. vol. I. „Huius tempore (Lu- 
dovici) Bogdan Waiwoda Olachorum de Marmarusio, coaduna- 
tis sibi Olachis eiusdem districtus in terram Moldaviae, coronae 
regi Hungariae subiectam, sed a multo tempore propter vicini- 
tatem Tartarorum habitatoribus destitutam, clandestine reces- 
sat, et quamvis per exercitum ipsius regis saepius impugnatus ex- 
stitisset, tamen crescente magna numerositate Olachorum inha- 
bitantium illam terram in regnum est dilatata“. Ibidem c. 39: 
„Item fere singalis annis vel in quolibet annno (Lodovicus) movit 
cxercitum contra aemulos et rebelles, et saepius contra Rachenos 
et Moldavos“, Chron. Budense, ed. Podhraczky, Budae, 1838 p. 
331: „In quolibet tertio anno, saepius contra Racenses et Molda- 
vanos“. Acest fapt este intärit prin mai multe documente dintre 
care cităm pe următorul: Fejer IX, 3, p. 469, 1365: „Ludo- 
vicus strenno viri Balk filio Saaz Moldavo wojwodae Maramarusiensi, 
quod idem adhuc in terra Moldavana regi fideliter adhaeserit, i- 
bique complura vulnera, ammissis servitoribus suis, pro rege sus- 
tinendo, terrasque proprias et iura ibidem relinquendo, regem in 
Hungariam secutus fuerit, ipsi Balgh et per eum Drag, Dragomer 
et Stephano fratribus uterinis possessionem Kunya vocatam cum 
appartinentiis—in comitatu Marmarus existenten, quas per infidi- 
litatem et notam Bogdan Wajwodae eiusque filiorum, qui ter- 
ram regis Moldavanam occupantes clandetine in contumeliam 
regis moliuntur conservare, ad se devolutas, solemni privilegio 
confert. Mai tîrziu găsim alți trei Knezi, Costa Stanciul şi popa 
Voleul că fug in Moldova, după ce îşi pustiază proprietățile, 1435; 
vezi mai sus, p. 150 nota 2. 

Rösler el insuș nu poate face alt-fel decăt să recunoască 
acest fapt. El caută insă să'i micşureze insemnatatea prin 
cuvintele: „cetitorul critic, singurul la care më indrept, va fi 
de părerea mea, că legenda lui Dragoș sau Bogdan nu ar 
putea poseda valoarea unei mărturisiri istorice, (!!) tot atit de 
puţin ca și tradiția asupra lui Radu Negru. Singura trăsă- 
tură adevărată care se impacă cu istoria este alipirea Romi- 
nilor din Moldova cătră teritoriul Maramureșului şi care stre- 
pune obărşia Voevodatului asupra acestui popor ca afară de 
hotarele țărei.“ 1) Aceste cuvinte a le lui Rösler sunt un 
act de desperare. El nu poate face alt-fel decăt recunoaște 
adevărul unui fapt care restoarnă din temelie toată teoria 
lui și insoțeşte această recunoaștere "de niște reserve care 
par a vroi să'i restringă insemnătatea, dar care vădesc numai 
cît zădărnicia silințelor sale cînd intră in luptă cu ar- 
gumente reale și neresturnabile. Cum! Această tradițiune 
nar merita crezare şi cu toate aceste însuș el concede că 
originea principatului și a domniei Moldovei este de căutat 
in Maramureş ?, Dar ce trebue mai mult pentru a da deplină 
dreptate tradiției decit faptul recunoscut de insuși Rösler? 
Poate se indoeşte de numele intemeetorului; dar acesta este 
indiferent; și apoi documentul unguresc il numește Bogdan 
şi noi nu vedem nici un motiv care să ne impingă a pune 
la indoială mărturisirea documentului. De acea şi Rösler re- 
vine el insuș mai Jos asupra cuvintelor sale și cuprinde in 
următoarele rînduri faptele care rezultă din izvoare posi- 
tive: „Un Voevod din Maramureș, părăsește patria sa cu un 
mare număr de tovarăşi de obărşie romînă și incearcă a in- 
temeia o domnie neatărnată de Unguri in o țară mai inde- 
părtată, care purta incă din anul 1359 numele de Moldova“ °. 
Pentru a slăbi insă insemnătatea acestui fapt neindoelnic, el 


1) Rom. Stud. p. 317. 
3) -Rom. Stud. p. 342. 

adauge consideraţiile următoare: „Ar fi de dorit a cunoaşte! 
importanța numerului emigranților din Maramureș și dacă a- 
ceştia găsiră in Moldova un numer insemnat de conaţionali, 
cu alte cuvinte dacă poporaţia actuală romînă a Bucovinei 
şi Moldovei, bine ințeles acea de obărşie curat romînă și nu 
Rutenii sau Cumânii romanisaţi, trebue să fie raportată nu- 
mai şi numai emigrărei din Maramureș. Nu suntem in stare 
de a da asupra acestei intrebări un respuns positiv. Privim 
cu toate aceste ca foarte aproape de crezut că incă in cursul secu- 
lilor ai XIII-le și al XIV-le poporaţia romînă incepuse a spori și 
din partea sudică, dar nu putem aduce nici o dovadă in 
sprijinul acestei păreri. De asemene ne pare permis de a 
presupune că emigrațiunea  Valachilor din Maramureș cătră 
cîmpiile Bucovinei și a Moldovei incepuse de mult timp și 
că intemeerea unui voivodat transearpatin nu se stabili de- 
cît atunci cînd prin sporirea poporaţiei acesta fu in stare 
de a găsi o basă naţională pe care putu să se intemeeze. Ri- 
dicarea lui Bogdan nu fu deci inceputul ci stărgitul acestei 
emigrațiuni.“ *) 

Toate aceste observaţii lăturalnice ale lui Rösler pot fi foarte 
la locul lor; dar intru cît sgudue ele faptul netăgăduit. de 
insuș el a unei coboriri a Romînilor din munți pentru a in- 
„temeia Moldova? Părerea lui că poporaţia acestei țeri a tre- 
buit să vină şi prin sud, adecă de peste Dunărea, singur el 
mărturiseşte că nu poate fi sprijinită de nici o dovadă, după 
ce scrie o carte intreagă tocmai spre a o dovedi. 

Rămîne deci demonstrat intr'un chip neresturnabil că in- 
temeerea statului moldovenesc și colonisarea sa cu poporaţie 
de obărșie romînă provine din Maramureş. Se poate oare acuma 


:) Rom. Stud. p. 343: „Wir halten es, wic bereits oben ausgespro- 
chen wurde für höchst wahrscheinlich, dass schon im Laufe des 
13-ten und 14-ten Iahrhunderts auch von Süden her walachische 
Bevölkerung auf dem Boden der Moldan sich cingefunden, aber ein 
Zeugniss dafur vorzubri ingen: vermögen wir nicht“. 

găsi aşa de extraordinar ca intemeerea statului valac şi co- 
lonisarea acestuia să'și aibă obărşia sa in Făgaraş, cănd Ma- 
ramureşul este cu mult mai indepărtat de Dunărea decit 
leagănul Valahiei? Și apoi Rösler şi ucenicii sei sunt ei mai 
fericiți cu această de pe urmă ţară? aduc ei aice niște 
dovezi in sprijinul unei imigrări prin sud? Nici de căt. 

Credem deci a fi indrept de a admite că tradiţiile romă- 
nești privitoare la intemeerea principatelor, conțin un fond 
de adevăr şi de a pune imboldirea pentru intemeerea acestor 
state in munţii Transilvaniei—acolo unde am găsit in tot- 
deauna locuind pe poporul romîn, acolo unde au lăsat nişte 
urme neșterse ale * existenței sale, in numirile geografice. 

Se poate ușor pătrunde pricina care impinse pe Romiîni 
a'şi părăsi ţara. Aceasta fu tocmai cucerirea Transilvaniei 
de cătră Unguri. Se pare că din toate părțile Transilvaniei, 
Făgăraşul și Maramureșul fură singurele regiuni care nu su- 
feriră aşa de curind jugul unguresc. hominii tiranisaţi in 
chipul cel mai crud de cătră stăpinii lor in părţile de ţară 
supuse stăpinirei lor, se retrăgeau in aceste doue provincii, 
care păstrară incă cât-va timp o oare-care neatărnare. Po- 
porația trebui să sporească in ele in o proporţie cu totul a- 
fară din cale. Cît timp Cumanii ocupară cîmpia moldova- 
lacă, această poporaţie, cu toată ingrămădirea, ei, nu indrăsnia 
să se imprăştie in afară din munţii unde ea trăia adăpos- 
tită. Dar cînd puterea năvălirei mongole curăţi aceste ţeri 
de toți năvălitorii lor, şi după ce ei inșii se retraseră din 
aceste ţări in Asia, pentru a se lua la luptă intre dînșii 
1243, *) bogatele văi și șesuri care sentindeau la picioarele 
Carpaţilor şi imbieau incă de mult timp pe Romînï a veni 
să le locuiască, primiră in sinul lor prisosul poporaţiei ro- 
măneșşti. 


1) Eudoxiu von Hurmuzaki, Fragmente zur Geschichte der Rumä- 
. nen, I, p. 182. 

Dar dacă tradiția asupra descălicărei principatelor este a- 
devarată, atunci tesa lui Rösler devine absolut cu neputinţă; 
căci această tradiţie ne demonstră că nu principatele dună- 
rene a fost poporate de Romini in primul loc, ci Transil- 
vania, de unde poporaţia romănească se cobori in cîmpie. A- 
ceastă tradiţie intărește in chipul cel mai strelucit faptul 
de atătea ori atins de noi și in sprijinul căruia am adus 
dovezi incheietoare, că Romînii au locuit muntele in restim= 
pul năvălirei şi că din acel adăpost rasa romănească eși cu 
incetul pentru a se respindi in șes. Ea se așezâ la inceput 
alăturea cu Slavii, care copleşise Dacia in decursul veacului 
al V-le. Atunci fură intemeete mai multe orașe și sate a- 
căror nume slav a fost pastrat de Romîni, in sinul cărora 
poporaţia slavă a dispărut. Năvălirea ungurească, care pä- 
trunse in Transilvania in veacul al Xl-le, respinse din nou 
o parte din poporația romînă in munţii Făgăraşului și ai 
Maramureșului, de unde se coboriră mai tărziu cătră partea 
deşartă a Daciei, cîmpia moldovalacă, Rominii pe carei in- 
tălnim astăzi in Romănia liberă. 

Dacă tesa lui Rösler ar fi adevărată, dacă poporaţia ro- 
mînă ar fi venit in Dacia traiană trecînd Dunărea, este in- 
vederat că partea ce ar fi trebuit să fi fost mai intăi lo- 
cuită ar fi fost cămpia şi că numai de aice Romiînii ar fi 
putut pătrunde peste munți in Transilvania. In loc dea 
găsi aceasta, videm pe Romînii din Transilvania că vin să 
poporeze Moldova. şi Valahia și am văzut mai sus (p. 255) că pre- 
sența elementului unguresc in limba tuturor Rominilor intă- 
reşte pe deplin această imprejurare. Pentru a impăca tesa 
lui Rösler cu faptul netăgăduit al colonisărei Valahiei şi Mol- 
dovei cu Romiîni de peste munţi, ar trebui să admitem o 
altă imposibilitate, anume: că Romîni din Moesia trecură 
de a dreptul in Transilvania, fără a se opri in cămpia aş- 
ternută la poalele munţilor, şi că mai pe urmă ei sau co- 

borit din nou către țările din care sau alcătuit regatul 
Romăniei. 

Să se insemneze țesătura de migrațiuni peste putință pe 
care Rösler trebue să le pună in spetele nenorocitului popor 
romîn pentru a stabili monstruoasa lui tesă. Mai intăi Daco- 
Romanii părăsesc cu toţii Dacia pe timpul lui Aurelian, pen- 
tru a trece in Moesia, mai tărziu ei revin de acolo şi a- 
nume earăşi pănă la cel de pe urmă om, căci astăzi nu se 
mai intălnesc Romini in Moesia; dar această reintrare a Ro- 
mînilor in vechia lor patrie nu se face intrun chip normal: 
ei trec deodată in Transilvania pentru a intreprinde in sfir- 
şit o a treia emigrațiune care'i aşază desăvărşit acolo unde 
i intălnim incă in zilele noastre. 

Numai cit fantasia poate să facă pe un popor să întreprindă 
asemene preumblări; in realitatea lucrurilor un popor nu 
se hotăreşte aşi părăsi țara de cît la cea de pe urmă nevoe. 


